  Наталья Тетерина Кунгож сьӧрысь ыстэм муртъёс конференци дыръя Калыккуспо парадельфи комитет кылдытон сярысь пумкылъян кутӥзы. Со сярысь Ижкарын Кыкетӥ Парадельфи шудонъёсты ворсан азьын Россиысь йӧскалык Парадельфи комитетлэн быдэсъясь кивалтӥсез Наталья Крель ивортӥз. Солэн кылъёсызъя, вуоно арын Парадельфи шудонъёсты ортчытон интыез Россиысь комитет интые Калыккуспо комитет быръёз. Кызьы пусйиз Наталья Крель, со эшшо одӥг вормон, кудӥз Удмуртиысь кивалтэтэн огкылысь ужаса басьтэмын. Кытын радъяськозы куинетӥ Шудонъёс, ар ортчыса тодмо луоз. Пусъём, вуоно арняысен дуннеын нырысетӥосызлы Нылпи Парадельфи шудонъёслы дасяськон кутскоз. Ужрад Новосибирскын ортчоз. Тегъёс: Ижкар Удмуртия Россия Мерлык Парадельфишудонъёс  